 Siilaanyo waxa uu halgan dheer u soo galay sidii uu umaddiisa uga dul qaadi lahaa heeryadii cabudhinta, caga-juglaynta iyo keli talisnimada ahayd ee taliskii Siyaad Barre, waa halgan uu shacbigiisa u galay si la mid ah Nelson Mandela oo halgan adag la galay taliskii midab takoorka ahaa; mar labaadkana, Siilaanyo waxa uu ahaa ruug caddaa da ah oo hoggaaminayey xisbi aad u ballaadhan oo awood shacbiya oo badan leh, isla markaana bulshada ugu baaqayey in uu is beddel dhinaca wanaagsan ah ku samaynayo caddaaladda iyo garsoorka, nolosha, xoriyadaha, xuquuqda aadamaha iyo dhaqaalaha, si taas la mid ah ayaa uu hoggaamiyihii Koonfur Afrika waxa uu hoggaaminayey xisbiga ballaadhan ee ANC oo ajandayaashiisa siyaasiga ah xoogga ugu weyn saarayeen isla dhinacayadaa aynu kor ku soo xusnay, in kasta oo ay dhibtu ka taagnayd labadan xisbi oo aanu midkoodna si cilmiyeysan u sharrixin tubta uu u marayo hirgelinta horumarka dhaqaale ee uu ballan qaadayo iyo weliba miisaaniyadda ku baxaysa xaddigeeda iyo ilaha ay ka soo baxayso. 